|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΚΡΗΤΗΣ**Δ/ΝΣΗ Β/ΘΜΙΑΣ ΕΚΠ/ΣΗΣ ΗΡΑΚΛΕΙΟΥ** |  |   ΗΡΑΚΛΕΙΟ, 06-10-2020  |
| Ταχ. Δ/νση: Μονοφατσίου 8Ταχ. Κώδικας: 712 01 ΗράκλειοΤμήμα : Γ΄ ΠροσωπικούΠληροφορίες: Β. Κονταξάκη Τηλέφωνο: 2810-333728 2810-333745Fax: 2810-224210E-mail : mail@dide.ira.sch.gr |  |  |

**ΔΕΛΤΙΟ ΤΥΠΟΥ**

**ΔΙΚΑΙΟΛΟΓΗΤΙΚΑ & ΔΙΑΔΙΑΚΑΣΙΑ ΠΡΟΣΛΗΨΗΣ ΠΡΟΣΩΡΙΝΩΝ ΑΝΑΠΛΗΡΩΤΩΝ / ΩΡΟΜΙΣΘΙΩΝ ΕΚΠΑΙΔΕΥΤΙΚΩΝ & ΜΕΛΩΝ ΕΕΠ-ΕΒΠ ΔΙΔΑΚΤΙΚΟΥ ΕΤΟΥΣ 2020-2021**

 Ενημερώνουμε τους εκπαιδευτικούς οι οποίοι **προσλαμβάνονται ως προσωρινοί αναπληρωτές ή ωρομίσθιοι** για το διδακτικό έτος **2020-2021** ότι , κατά την προσέλευσή στα Σχολεία Τοποθέτησής τους του Νομού Ηρακλείου για πρόσληψη και ανάληψη υπηρεσίας, **οφείλουν να καταθέσουν τα παρακάτω δικαιολογητικά:**

1. **Αντίγραφο πτυχίου.**

Σημείωση: Αν πρόκειται για πτυχίο Πανεπιστημίου του εξωτερικού, χρειάζεται να κατατεθεί επιπλέον το απολυτήριο Λυκείου, η επίσημη μετάφραση του πτυχίου και η αναγνώριση από το Δ.Ο.Α.Τ.Α.Π.

1. **Πιστοποιητικό Παιδαγωγικής και Διδακτικής Επάρκειας** (για τους κλάδους που απαιτείται).
2. **Φωτοτυπία Ταυτότητας.**
3. **Διδακτορικό/Μεταπτυχιακό ή Σεμινάριο** τουλάχιστον400 ωρών **στην Ε.Α.Ε** (αν η πρόσληψη γίνει από τους πίνακες της Ειδικής Αγωγής).

Σημείωση: Αν το διδακτορικό/μεταπτυχιακό στην Ειδική Αγωγή είναι από Πανεπιστήμιο του εξωτερικού, εκτός από το Μεταπτυχιακό Τίτλο Σπουδών πρέπει να κατατεθεί και η μετάφρασή του, καθώς και η αναγνώριση από το Δ.Ο.Α.Τ.ΑΠ.

1. Πιστοποιητικό γνώσης γραφής **BRAILLE ή Ε.Ν.Γ** αν η πρόσληψη γίνει στην **Ειδική Αγωγή με γνώση γραφής**  **BRAILLE ή Ε.Ν.Γ**.
2. **Μεταπτυχιακό** ή **Διδακτορικό Τίτλο Σπουδών στη Γενική Αγωγή** -αν υπάρχει- για αναγνώριση της Συνάφειας και τη μισθολογική κατάταξη.

Σημείωση: Αν το μεταπτυχιακό/διδακτορικό στη Γενική Αγωγή είναι από Πανεπιστήμιο του εξωτερικού, εκτός από το Μεταπτυχιακό/Διδακτορικό Τίτλο Σπουδών πρέπει να κατατεθεί και η μετάφρασή του, καθώς και η αναγνώριση από το Δ.Ο.Α.Τ.ΑΠ.

1. Για την **αναγνώριση προϋπηρεσίας** και τη **μισθολογική κατάταξη απαιτούνται**:
* Για προϋπηρεσία η οποία έχει προσφερθεί σε σχολικές μονάδες Α/θμιας ή/και Β/θμιας Εκπ/σης, όλες οι **βεβαιώσεις προϋπηρεσίας,** υπογεγραμμένες από τον Διευθυντή της εκάστοτε Διεύθυνσης.
* Για προϋπηρεσία η οποία έχει προσφερθεί σε φορείς που εμπίπτουν στο πεδίο εφαρμογής της Παραγράφου 1 του άρθρου 7 του Ν. 4354/2015 ( δηλαδή προϋπηρεσία σε φορείς του ευρύτερου δημόσιου τομέα εκτός σχολικών μονάδων Α/θμιας ή/ Β/θμιας) απαιτούνται :

α) **Βεβαίωση από τον φορέα ή σύμβαση** **απασχόλησης** όπου να προκύπτει με απόλυτη σαφήνεια:

1) Η ιδιότητα με την οποία υπηρέτησαν

2) Οι αποφάσεις πρόσληψης και απόλυσης

3) Η σχέση εργασίας

4) Το ωράριο εργασίας (πλήρες ή μειωμένο)

5)Το υποχρεωτικό πλήρες ωράριο (σε περίπτωση εργασίας με μειωμένο ωράριο)

6) Η διάρκεια των προϋπηρεσιών αυτών, οι αποφάσεις πρόσληψης και απόλυσης.

β) **Βεβαίωση του φορέα απασχόλησης** στην οποία θα αναφέρεται η νομική μορφή του φορέα απασχόλησης, καθώς και εάν υπάγεται στο πεδίο εφαρμογής της Παραγράφου 1 του Άρθρου 7 του Ν. 4354/2015.

γ) Τα **σχετικά ένσημα** και φωτοτυπία αυτών (τα πρωτότυπα ένσημα επιστρέφονται στον/στην ενδιαφερόμενο/η) ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

 δ) **Υπεύθυνη Δήλωση** ότι για την εν λόγω προϋπηρεσία δεν έλαβε σύνταξη, αποζημίωση ή άλλο βοήθημα αντί σύνταξης.

* **Οι εκπαιδευτικοί που δεν ανήκαν πέρυσι στο ΠΥΣΔΕ Ηρακλείου** οφείλουν να προσκομίσουν  **Ατομικό Δελτίο Μισθολογικής Κατάταξης (ΜΚ)** ή Διαπιστωτική πράξη κατάταξης (το πιο πρόσφατο από τα 2 τελευταία έτη).
1. Πρόσφατες **Ιατρικές Γνωματεύσεις από Παθολόγο ή Γενικό Γιατρό** **και Ψυχίατρο (πρωτότυπες) οι οποίες θα γίνονται αποδεκτές μόνο εφόσον αναφέρουν την ικανότητα για άσκηση διδακτικού έργου**, είτε από Δημόσιο Νοσοκομείο είτε από Ιδιώτη Γιατρό.
2. **Τραπεζικός λογαριασμός μισθοδοσίας –** **ΙΒΑΝ,** με πρώτο δικαιούχο τον/την αναπληρωτή/τρια.(φωτοτυπία της 1ης σελίδας του βιβλιαρίου)
3. Αποδεικτικό **ΑΦΜ** και **Δ.Ο.Υ.**
4. Αποδεικτικό **ΑΜΚΑ** και **Αριθμού Μητρώου Ασφαλισμένου.**
5. Γιατη χορήγηση του επιδόματος τέκνου/ων **αναζητείται αυτεπαγγέλτως** από την Υπηρεσία μας το **Πιστοποιητικό Οικογενειακής Κατάστασης,** ύστερα από τη σωστή συμπλήρωση από τον εκπαιδευτικό του σχετικού εντύπου που δίνεται από την Υπηρεσία μας. **(Αριθμός Δημοτολογίου, Δημοτική Ενότητα** (Οικογενειακής Μερίδας) **και Περιφερειακή Ενότητα).** Σε περιπτώσεις τέκνων που έχουν κλείσει το 18ο έτος της ηλικίας τους και σπουδάζουν ή υπηρετούν τη στρατιωτική τους θητεία, απαιτούνται αντίστοιχες **βεβαιώσεις φοίτησης ή υπηρέτησης της στρατιωτικής τους θητείας**.
6. **Πιστοποιητικό Στρατολογίας.**
7. Όσοι εκπαιδευτικοί ανήκουν σε **ειδική κατηγορία** στον πίνακα κατάταξης οφείλουν να καταθέσουν το **αντίστοιχο αποδεικτικό έγγραφο.** (Πιστοποιητικό ΚΕ.Π.Α)
8. Αίτηση μείωσης ωραρίου λόγω συμπλήρωσης του απαιτούμενου χρόνου προϋπηρεσίας θα γίνεται ηλεκτρονικά στο mail: anaplirotes@dide.ira.sch.gr ( με θέμα : «υπόψη κας Μανασάκη- μείωση ωραρίου λόγω προϋπηρεσίας). Την ίδια διαδικασία οφείλουν να ακολουθήσουν όσοι αλλάξουν ωράριο εντός του τρέχοντος σχολικού έτους.

**Όλα τα παραπάνω δικαιολογητικά κατατίθενται σε ευκρινή φωτοαντίγραφα. Η υποβολή όλων των παραπάνω δικαιολογητικών είναι υποχρεωτική για την ολοκλήρωση της διαδικασίας πρόσληψης. Για όλα τα παραπάνω δικαιολογητικά διενεργείται αυτεπάγγελτος έλεγχος γνησιότητας.**